Държавен вестник, бр. 44, 2004 г., стр. 78

С Т Р .  78
Д Ъ Р Ж А В Е Н   В Е С Т Н И К
Б Р О Й  44
безплатни превози и тяхното компенсиране се
прилага за целия маршрут на територията на
всички общини, през които преминава.
(5) Превозвачи, които с договорите за об-
ществен превоз, сключени по реда на Наредба
№ 2 за условията и реда за утвърждаване на
транспортни схеми и за осъществяване на об-
ществени превози на пътници с автобуси и леки
автомобили, не са поели ангажимент за превоз
на ветераните от войните и не получават ком-
пенсация от централния бюджет, поставят в
превозните средства непосредствено до марш-
рутната табела отличителен знак със следните
параметри:
1. форма—квадрат с размери 20/20 см;
2. фон—жълт;
3. в центъра—поставен символ на карта за
пътуване на ветераните от войните с размери
13,5/9,5 см, син цвят с надписани бели букви;
4. червена диагонална лента от десния горен
ъгъл към левия долен ъгъл с широчина 2,5 см;
5. свеж печат на общината, с която е склю-
чен договорът за възлагане на обществен пре-
воз, поставен долу в десния ъгъл.
(6) Билетните касиери в автогарите уведо-
мяват пътниците за транспортните дружества,
които не осигуряват безплатен превоз на вете-
рани от войните. Превозвачите предварително
представят на обслужващите ги автогари отли-
чителния знак по ал. 5, подпечатан от община-
та, с която са сключили договор за изпълнение
на превозите по съответната линия.
(7) Контролът по изпълнението на ал. 5 се
осъществява от регионалните звена на Главна
дирекция “Държавна автомобилна инспекция”.
Чл. 5. (1) Инвалидите от войните и военно-
инвалидите от мирно време имат право на без-
платно пътуване по автобусната, тролейбусна-
та и трамвайната мрежа в общината, където
живеят, и по вътрешноградските транспортни
линии в цялата страна в съответствие с чл. 1,
ал. 4 от Постановление № 7 от 1977 г. на Ми-
нистерския съвет за безплатно пътуване по же-
лезопътния и водния транспорт на някои кате-
гории инвалиди и участниците в Отечествената
война (обн., ДВ, бр. 15 от 1977 г.; изм. и доп.,
бр. 29 от 1980 г., бр. 61 от 1984 г., бр. 37 от 1985 г.,
бр. 49 от 1986 г., бр. 87 от 1987 г., бр. 23 от 1988 г.
и бр. 72 от 1996 г.).
(2) Нямат право на безплатно пътуване ли-
цата, получаващи наследствена военноинвалид-
на пенсия.
Чл. 6. (1) Многодетните майки имат право на
безплатно пътуване в съответствие с чл. 18 от
Правилника за прилагане на Закона за социално
подпомагане (обн., ДВ, бр. 133 от 1998 г.; изм. и
доп., бр. 38, 42 и 112 от 1999 г.; изм., доп. и попр.,
бр. 30, 48, 98 и 100 от 2000 г.; изм. и доп., бр. 19 и
97 от 2001 г.; изм. и доп., бр. 26, 46, 81 и 118 от
2002 г., бр. 40 от 2003 г.) един път в годината по
автомобилния транспорт в страната—отиване и
връщане по свободно избран маршрут.
(2) Инвалидите със 71 на сто или над 71 на
сто трайно намалена работоспособност, воен-
ноинвалидите и децата до 16-годишна възраст с
трайни увреждания имат право на безплатно
пътуване два пъти в годината—отиване и връ-
щане с автобусния транспорт в страната по сво-
бодно избран маршрут, в съответствие с чл. 19
от Правилника за прилагане на Закона за соци-
ално подпомагане. Това право ползват и прид-
ружителите на лицата с определена чужда по-
мощ, когато пътуват с тях.
Чл. 7. Учащите се и студентите редовно обу-
чение, включително докторантите, имат право
на пътуване с минимално намаление на цената
на абонаментна карта по вътрешноградския
транспорт—30 на сто, а по междуселищния ав-
томобилен транспорт—20 на сто, спрямо опре-
делената цена по редовна тарифа в съответст-
вие с чл. 1, ал. 1, т. 1 и 2 от Постановление № 66
на Министерския съвет от 1991 г. за определя-
не минимални размери на намаленията на пре-
возните цени по автомобилния транспорт на ня-
кои групи граждани (обн., ДВ, бр. 33 от 1991 г.;
доп., бр. 15 от 2000 г.; изм., бр. 13 от 2004 г.).
Чл. 8. Гражданите над 62 години за мъжете и
над 57 години за жените, получаващи пенсия за
осигурителен стаж и възраст, имат право на пъ-
туване с минимално намаление на цената на або-
наментна карта по вътрешноградския транспорт
и по междуселищния автомобилен транспорт—
20 на сто спрямо определената цена по редовна
тарифа, в съответствие с чл. 1, ал. 1, т. 1 и 2 от
Постановление № 66 на Министерския съвет от
1991 г. за определяне минимални размери на на-
маленията на превозните цени по автомобилния
транспорт на някои групи граждани.
Чл. 9. Учениците до 16-годишна възраст, жи-
веещи в населени места, в които няма средищно
училище, ползват безплатен транспорт до сре-
дищното училище в най-близкото населено мяс-
то на територията на общината в съответствие с
чл. 26, ал. 3 от Закона за народната просвета.
Чл. 10. Правата за ползване на ценови об-
лекчения по автомобилния транспорт (без тези
по чл. 9) и механизмът за компенсирането им
по тази наредба се отнасят само за пътувания
по утвърдени транспортни схеми, включващи
основни градски и междуселищни автобусни
линии съгласно Наредба № 2 за условията и реда
за утвърждаване на транспортни схеми и за
осъществяване на обществени превози на път-
ници с автобуси и леки автомобили.
Г л а в а  т р е т а
УСЛОВИЯ И РЕД ЗА ИЗДАВАНЕ НА ПРЕ-
ВОЗНИ ДОКУМЕНТИ И ИЗВЪРШВАНЕ НА
ПРЕВОЗИТЕ
Чл. 11. (1) Ветераните от войните пътуват в
границите на областта, в която живеят, и по
вътрешноградския транспорт в страната с из-
дадена абонаментна карта за безплатно пъту-
ване по автомобилния транспорт.